Alexander Roslin

**Alexander Roslin** (født 15. juli 1718 i Malmö, død 5. juli 1793 i Paris) var en svensk portrettmaler. Fra 1750-tallet virket han hovedsakelig i Paris.

Roslin var først og fremst dyktig til gjengi å teksturen i stoff, men han malte også portretter med psykologisk innlevelse og uttrykk. Hans håndverksmessige dyktighet, og hans lydhørhet for tidens moter, gjorde ham til en populær maler hos det parisiske aristokratiet. 

## Liv og virke
Roslin skapte seg etter hvert et godt omdømme i Paris, og ble valgt inn i det franske kunstakademiet. Hans tidlige verk viser påvirkning fra Jean-Marc Nattier, med sine lyse og rolige farger. Et eksempel er portrettet *Friherrinne de Neubourg-Cromière* (1756).

I løpet av 1760-tallet kom tendenser til et mer fargesterkt uttrykk, slik som i portrettet av hans kone Marie-Suzanne Giroust, *Dame med slør* (1768), og  også i *Familien Jennings* (1769).

Den 8. januar 1759 giftet han seg med pastellmaleren Marie-Suzanne Giroust (1734-1772). Paret fikk tre sønner og tre døtre. Etter hustruens tidlige død av brystkreft var Roslin nærmest arbeidsudyktig i et par år.

Han reiste til Sverige i 1774, hvor han fikk en fyrstelig mottakelse og så mange bestillinger på portretter av kongelige og berømtheter at han var nødt til å avvise flere. I 1776 reiste han videre til St. Petersburg, hvor han malte portretter av tsarfamilien. 

I 1778 vendte han tilbake til Paris, hvor hans første oppgave var et portrett av den nye konge Ludvig XVI. I 1784 var den svenske konge Gustav III på offisielt besøk i Frankrike. Med i følget var Roslins slektning Adolf Ulrik Wertmüller, som ved Roslins mellemkomst fikk lov til å male dronning Marie Antoinette.

## Utvalgte verk
* *Friherrinne de Neubourg-Cromière* (1756) 
* *[[Dame med slør]]* (1768) – brukt som frimerkemotiv i 1972
* *Familien Jennings* (1769)
* *Christian VII* (1772)
* *[[Carl von Linné]]* (1775) – brukt som frimerkemotiv i 1939
* *Zoie Ghika*  (1777)

## Referanser


## Litteratur
* Per Bjurström. *Roslin*. Wiken, 1993.
* Magnus Olausson and Eva-Lena Karlsson (red.): *Alexander Roslin*. Exhibition catalog. Nationalmusei utställningskatalog 652.  Stockholm: Nationalmuseum, 2007. ISBN 9789171007711

## Verker i utvalg

Fil:Roslin1756.jpg|*Friherrinne de Neubourg-Cromière* (1756)
Fil:Grevinnan Kataryna Zamoyska - Skoklosters slott - 86242.tif|Grevinne Kataryna Zamoysk (1753)
Fil:Carl Fredrik Adelcrantz1.jpg|*Friherre [[Carl Fredrik Adelcrantz]]* (1754)
Fil:Ulrik Scheffer - Skoklosters slott - 86245.tif|Ulrik Scheffer (1743)
Fil:Jean-François Marmontel.jpg|*Författaren [[Jean-François Marmontel]]* (1767)
Fil:Gustav_III,_King_of_Sweden,_and_his_brothers.jpg|*[[Gustav III]], [[Karl XIII|Karl]] og [[Fredrik Adolf]]* (1771)
Fil:Christian VII 1772 by Roslin.jpg|*[[Kristian VII av Danmark]]* (1772)
File:Alexander Roslin Izabela Czartoryska.jpg|*Prinsesse [[Izabela Czartoryska]]* (1774)
Fil:Carl von Linné.jpg|*[[Carl von Linné]]* (1775)
Fil:Luise Ulrike von Preußen - Queen of Sweden.jpg|Enkedronning Lovisa Ulrika (1775)
Fil:Grand Duchess Maria Feodorovna by Roslin (1777, Hermitage).jpg|*[[Maria Fjodorovna (Sofia Dorotea av Württemberg)]]* (1777)
Fil:King Gustav III of Sweden (Alexander Roslin) - Nationalmuseum - 18015.tif|*[[Gustav III]]* (1777)
Fil:Betskoy Ivan Ivanovich.jpg|*[[Ivan Betskoj]]* (1777)
Fil:Zoie Ghika, Moldavian Princess.jpg|*Zoie Ghika* (moldavisk prinsesse) (1777)
File:Alexander Roslin 015.jpg|*[[Maria Fjodorovna (Sofia Dorotea av Württemberg)]]* (1759-1828)
Fil:Roslin Anastasia Ivanovna, Countess of Hesse-Homburg, Princess Trubetskaya.jpg|*[[Anastasija Trubetskaja]]*
fil:Carl Fredrik Scheffer - riksråd.jpg|Riksrådet *[[Carl Fredrik Scheffer]]*


## Eksterne lenker
*